VENDIM
Nr. 63, datë 6.9.2018

PËR MIRATIMIN E NJË NDRYSHIMI NË RREGULLOREN “PËR FUNKSIONIMIN E SISTEMIT QENDROR TË REGJISTRIMIT DHE SHLYERJES SË TITUJVE (AFISaR)”

Në bazë dhe për zbatim të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar, me propozimin e Departamentit të Operacioneve Monetare, Këshilli Mbikëqyrës i Bankës së Shqipërisë,
VENDOSI:

1. Në rregulloren “Për funksionimin e sistemit qendror të regjistrimit dhe shlyerjes së titujve (AFISaR)”, miratuar me vendimin nr. 76, datë 18.12.2014 të Këshillit Mbikëqyrës të Bankës së Shqipërisë, të ndryshuar, përmbajtja e Shtojcës 8 me titull “Komisionet e aplikuara në sistemin AFISaR” ndryshon sipas përmbajtjes së Shtojcës 8, bashkëlidhur dhe pjesë përbërëse e këtij vendimi.
2. Me zbatimin e këtij vendimi ngarkohen Departamenti i Operacioneve Monetare, Departamenti i Teknologjisë së Informacionit në Bankën e Shqipërisë, si dhe pjesëmarrësit e sistemit AFISaR.
3. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi menjëherë dhe publikohet në Fletoren Zyrtare të Republikës së Shqipërisë.
KRYETARI
Gent Sejko






































SHTOJCA 8 – KOMISIONET E APLIKUARA NË SISTEMIN AFISAR
	Lloji i komisioneve
	Në vlerë (lekë)
	Në përqindje

	A. Komision për anëtarësim dhe mirëmbajtje

	Komision hyrjeje (anëtarësimi) për pjesëmarrësit e drejtpërdrejtë
	250,000
	

	Komision hyrjeje (anëtarësimi) për pjesëmarrësit e tërthortë
	0 (zero)
	

	Komision vjetor mirëmbajtjeje për pjesëmarrësit e tërthortë (persona juridikë) me llogari titulli në Bankën e Shqipërisë
	250,000
	

	Komision vjetor mirëmbajtjeje për pjesëmarrësit e drejtpërdrejtë
	250,000
	

	Komision vjetor mirëmbajtjeje për Bursën e Titujve
	100,000
	

	Komision vjetor mirëmbajtjeje për pjesëmarrësit e tërthortë me llogari titulli në pjesëmarrësit e drejtpërdrejtë përveç Bankës së Shqipërisë*
	150,000
	

	Komision daljeje
	0 (zero)
	

	B. Komision për operacionet e veçanta

	Komision (1) procesimi për operacionet DVP (shitje/blerjet, kredi brenda ditës me Bankën e Shqipërisë dhe transaksioni i kthimit, marrëveshje riblerjeje/të anasjella riblerjeje me Bankën e Shqipërisë dhe transaksioni i anasjellë)
	350
	

	Komision (2) procesimi për operacionet  DVP (marrëveshje riblerjeje/të anasjella riblerjeje dhe transaksioni i anasjelltë të ndryshme nga ato me Bankën e Shqipërisë)
	200
	

	Komision procesimi për operacionet FOP (transfertat e portofolit, transaksionet midis llogarisë vetjake të pjesëmarrësit të drejtpërdrejtë dhe llogarisë së një pjesëmarrësi të tërthortë që është klient i të njëjtit pjesëmarrës së drejtpërdrejtë, transaksionet midis dy pjesëmarrësve që kanë të njëjtin agjent shlyerës në AIPS, ekzekutimi i kolateralit, zëvendësimi i titullit në një marrëveshje riblerjeje, transaksionet për të plotësuar kërkesën për marzhin e ruajtjes së vlerës së titullit të tregtuar nëpërmjet marrëveshjeve të riblerjes)
	350
	

	Komision për procesimin e rezultateve të tregut primar (emetim, maturim, ankand rihapjeje, ankand për blerjen mbrapsht të titullit)
	200
	

	Komision për  operacionet e netimit sipas modelit DVP2 për transaksionet e tregut primar
	150
	

	Komision për procesimin e pagesës së interesave të përfituara nga investimi në tituj
	1200
	

	Komision për procesimin e marrëveshjeve të kolateralit financiar (regjistrimi i kolateralit, lirimi i kolateralit)
	350
	

	Komision për kthimin e kuponëve nga rishitësi te riblerësi në një marrëveshje repo/reverse repo
	350
	

	Komision për riciklimin e transaksioneve të tregut primar
	0 (zero)
	

	Komision për procesimin e  operacioneve që rrjedhin nga thirrja e titujve, nga ankandet e  marrëveshjeve të riblerjes/të anasjella riblerjeje të Ministrisë së Financave, nga taksimi i titujve
	0 (zero)
	

	
	
	

	C. Komisione të tjera

	Përgatitja e raporteve sipas kërkesës specifike
	Për t’u vlerësuar në bazë të kërkesës specifike
	

	Komisione për trajnimin e operatorëve të sistemit
	0 (zero)
	

	Komision për certifikimin e operatorëve të sistemit
	0 (zero)
	

	Komision për pajisjen e aksesit në sistemin AFISaR
	3 (tre) për pjesëmarrës falas, të tjerat me pagesë sipas kostos së pajisjes.
Për institucionet/organet pajisja është me pagesë.
	

	Komision për kërkimin e informacionit nga institucioni/organi
	0 (zero)
	

	D. Zbritjet për të inkurajuar procesimin

	Për vëllimin e procesuar
	0 (zero)
	

	Për kohën e procesimit
	0 (zero)

* Ky komision faturohet dhe mblidhet nga pjesëmarrësi i drejtpërdrejtë dhe më pas i transferohet Bankës së Shqipërisë.


